2008 m. Brazilijos Grand Prix

2008 m. Brazilijos Grand Prix – 18-tas ir paskutinis 2008 m. Formulės 1 sezono etapas, kuris vyko spalio 31–lapkričio 2 dienomis Interlagos trasoje, San Paulo mieste Brazilijoje.

Šios lenktynės bus paskutinis GP Davidui Coulthardui, kuris pakeitė Ayrton Senna po jo žūties 1994 m.

2007 m. šioje trasoje laimėjęs Kimi Raikkonenas tapo čempionu vos vienu tašku aplenkęs iki tol sezone 4 taškais pirmavusį britą Lewis Hamiltoną.

2006 m. čia laimėjo vietinis herojus brazilas Felipe Massa, o metais anksčiau kolumbietis Juan Pablo Montoya.

Dar du Brazilijos GP laimėtojai startuos čia – 2003 m. čia laimėjęs italas Giancarlo Fisichella ir 2001 m. tai pasiekęs Davidas Coulthardas.

Prieš Grand Prix 
Prieš paskutinį sezono GP sezono lyderis Lewis Hamiltonas turėjo 7 taškų persvarą prieš brazilą Felipe Massa iš Ferrari. Komandų įskaitoje 11 taškų prieš McLaren pirmavo Ferrari.

Orų prognozė 
Prognozuojama, kad lenktynių savaitgalis vyks besikeičiančiomis oro sąlygomis. Orai sušils iki 20 laipsnių šilumos, o sekmadienį temperatūra pakils iki 24 laipsnių. Manoma, kad sekmadienį per pietus turėtų šiek tiek palyti.

Penktadienio treniruotės

Pirmoji dalis 
Pirmoje treniruočių dalyje Felipe Massa buvo pirmas (1:12.305), o jo konkurentas čempionate Lewis Hamiltonas antras (1:12.495). F. Massos komandos draugas Kimi Raikkonenas liko trečias (1:12.507).

Antroji dalis 
Drėgnoje trasoje vykusiose antrose treniruotėse pirmas buvo Fernando Alonso (1:12.296). Jis aplenkė brazilą Felipe Massa (1:12.353) ir Jarno Trulli su Toyota (1:12.435).

Šeštadienio treniruotės 
Šeštadienio treniruotėse greičiausiai ratą apvažiavo ispanas Fernando Alonso (1:12.141). Už jo išsirikiavo abu McLaren pilotai – čempionato lyderis Lewis Hamiltonas (1:12.212) ir Heikki Kovalainenas (1:12.225). Brazilas Felipe Massa liko ketvirtas (1:12.312).

Kvalifikacija

Lenktynės 
Prieš pat lenktynių startą trasoje prasidėjo stipri liūtis, dėl to startas buvo atidėtas 10 minučių, o komandoms leista pasikeisti padangas į skirtas lietui. Iš karto po atidėto starto pirmame posūkyje avarijas patyrė Davidas Coulthardas ir Nelsonas Piquet jaunesnysis. Iki pat lenktynių pabaigos Felipe Massa buvo lyderiu, o Lewis Hamiltonas važiavo jam saugioje ketvirtoje vietoje. Tačiau iki finišo likus 8 ratams vėl pradėjo lyti. Dauguma pilotų užsuko pasikeisti lietaus padangas, o Toyota nusprendė to nedaryti, dėl to britą aplenkė Timo Glockas. Likus dviem ratams iki finišo britą aplenkė ir Sebastianas Vettelis ir L. Hamiltonas atsidūrė pavojingoje šeštoje vietoje, už kurią jis nebūtų tapęs čempionu. Tačiau paskutiniame rate Timo Glockas su ne lietui skirtomis padangomis prarado 15 sekundžių ir paskutiniame posūkyje jį aplenkė S. Vettelis ir L. Hamiltonas, o tai leido britui tapti čempionu.

Kita 
 Pirmavo ratų: Felipe Massa 64 (1-9, 12-38, 44-71), Jarno Trulli 2 (10-11), Fernando Alonso 2 (39-40), Kimi Räikkönen 3 (41-43)
 Tai buvo paskutinės škoto Davido Coulthardo lenktynės jo karjeroje.
 Tai buvo paskutinis Formulės 1 etapas, transliuojamas per Didžiosios Britanijos televiziją ITV.
 Tai buvo šešta Felipe Massos sezono pergalė, čempionu tapęs Lewis Hamiltonas jų turėjo penkias.
 Šiose lenktynėse čempionu tapęs britas Lewis Hamiltonas tapo jauniausiu Formulės 1 čempionu istorijoje (23 m. ir 300 d.), bei pirmu juodaodžiu Formulės 1 čempionu.
 4-tą kartą iš eilės Brazilijos GP išaiškėjo čempionas.
 Šis etapas buvo paskutinis, kai buvo naudojamos padangos su grioveliais. Kitais metais į Formulę 1 grįš slick tipo padangos.

Išnašos

Nuorodos 

Formulės 1 Grand Prix